Ministrstvo za kmetijstvo, gozdarstvo in prehrano Republike Slovenije, Dunajska 22, 1000 Ljubljana (v nadaljnjem besedilu: Ministrstvo), na podlagi prvega odstavka 3. člena Uredbe o izvajanju Programa ukrepov na področju čebelarstva v Republiki Sloveniji v letih 2020–2022 (Uradni list RS, št. 78/19, 85/20, 110/20 in 54/21; v nadaljnjem besedilu: Uredba), objavlja

**JAVNI RAZPIS ZA VZPOSTAVITEV ČEBELNJAKOV ZA PRENOS ZNANJA V ČEBELARSTVU V PROGRAMSKEM LETU 2021**

**1. OSNOVNI PODATKI O JAVNEM RAZPISU**

|  |  |
| --- | --- |
| **Predmet javnega razpisa:** | Predmet javnega razpisa je vzpostavitev 9 čebelnjakov za prenos znanja v čebelarstvu v javno korist, z uporabo katerih se bosta izboljšala prenos in izmenjava znanja na področju čebelarstva. |
| **Razpisana sredstva:** | Višina nepovratnih sredstev, namenjena za izvajanje javnega razpisa za vzpostavitev čebelnjakov za prenos znanja v čebelarstvu v programskem letu 2021 znaša do **90.216 eurov.** |
| Sredstva bremenijo proračunski postavki Ministrstva:* PP 140032 - Program ukrepov v čebelarstvu EU, v višini do 45.108 eurov,
* PP 140033 - Program ukrepov v čebelarstvu SLO, v višini do 45.108 eurov.

Delež prispevka Evropske unije v celotnih javnih izdatkih znaša 50% upravičenih stroškov. |
| **Vrsta javnega razpisa:** | ZAPRTI  |
| **Začetek vlaganja vlog in zaključek javnega razpisa:**  | Rok za oddajo vlog na Javni razpis za vzpostavitev čebelnjakov za prenos znanja v čebelarstvu v programskem letu 2021 (v nadaljnjem besedilu: javni razpis) začne teči z naslednjim dnem po objavi v Uradnem listu Republike Slovenije in traja do vključno 28. 5. 2021, do 23.59 ure. |
| **Obdobje upravičenosti stroškov:** | Upravičeni stroški za izplačilo dodeljenih sredstev iz tega javnega razpisa so stroški, ki so nastali po izdaji odločbe o odobritvi sredstev do vključno 31. 7. 2021. |
| **Informacije o javnem razpisu:** | INFO točka Agencije Republike Slovenije za kmetijske trge in razvoj podeželja Dunajska 160, 1000 Ljubljana (v nadaljnjem besedilu: Agencija), Tel.: 01 580 77 92, E-mail: aktrp@gov.si |

**2. NAMEN PODPORE**

Namen podpore je določen v 14.a členu Uredbe.

**3. UPRAVIČENEC**

Upravičenec je določen v drugem odstavku 8. člena Uredbe.

**4. POGOJI ZA PRIDOBITEV PODPORE**

4.1 Vlagatelj mora skladno s 14. b členom **ob oddaji vloge** na javni razpis izpolnjevati naslednje pogoje:

- izvaja dejavnost usposabljanja ali izobraževanja na področju čebelarstva;

- nima neporavnanih zapadlih davčnih obveznosti in drugih denarnih nedavčnih obveznosti v skladu z zakonom, ki ureja finančno upravo, v višini, ki presega 50 eurov;

- ni v postopku zaradi insolventnosti ali postopku prisilnega prenehanja, kot jih določa zakon, ki ureja finančno poslovanje;

- ima odprt transakcijski račun za nakazilo dodeljenih sredstev v skladu z zakonom, ki ureja kmetijstvo;

- izdela poslovni načrt in seznam stroškov naložbe.

4.2 Učni čebelnjak mora biti skladen z merili za enostavne objekte, ki so predpisani z Uredbo o razvrščanju objektov (Uradni list RS, št. 37/18).

4.3 Postavitev učnega čebelnjaka mora biti skladna s prostorskim izvedbenim aktom občine.

4.4 Vlagatelj mora **kot dokazilo o izpolnjevanju pogojev** iz 14.b člena Uredbe k vlogi priložiti:

* dokazilo o izvajanju dejavnosti usposabljanja ali izobraževanja na področju čebelarstva, kot je npr. statut in veljavna pogodba o izvajanju usposabljanja ali izobraževanja, terminski plan usposabljanj ali izobraževanj, gradivo usposabljanj ali izobraževanj,
* izjavo vlagatelja (Priloga 2 razpisne dokumentacije),
* poslovni načrt (ki mora vsebovati podatke o vlagatelju, opis in cilje naložbe, navedbo lokacije naložbe (katastrska občina, št. parcele, koordinate X,Y, GERK), datum začetka in končanja naložbe, terminski načrt izvedbe naložbe, predvideni način upravljanja naložbe) in seznam stroškov naložbe (Priloga 3 razpisne dokumentacije),
* izjavo lokalne skupnosti (Priloga 4 razpisne dokumentacije),
* soglasje lastnika zemljišča, da soglaša z namenom postavitve učnega čebelnjaka do 31. 12. 2027, z navedbo točne lokacije na katerem bo postavljen učni čebelnjak (Priloga 5 razpisne dokumentacije).

4.5 Vlagatelj lahko v programskem letu 2021 odda le eno vlogo za pridobitev podpore.

**5. UPRAVIČENI STROŠKI IN FINANČNE DOLOČBE**

5.1 Upravičeni stroški za postavitev enega učnega čebelnjaka so določeni v 14.c členu Uredbe. Vsak učni čebelnjak mora sestavljati vsa osnovna oprema, ki je navedena v drugem odstavku 14.c člena Uredbe.

5.2 Upravičeni stroški, za izplačilo dodeljenih sredstev iz tega javnega razpisa so stroški, ki so nastali po izdaji odločbe o odobritvi sredstev do vključno 31. 7. 2021.

5.3 Finančne določbe so opredeljene v tretjem in četrtem odstavku 14.c člena Uredbe.

5.4 Višina pavšalnega zneska enega učnega čebelnjaka je določena s Sklepom o višini pavšalnega zneska izdelave in postavitve novega lesenega tipiziranega učnega čebelnjaka za programsko obdobje 2020-2022 (Uradni list RS, št. 74/21).

5.5 DDV ni upravičen strošek.

**6. MERILA ZA OCENJEVANJE VLOG**

Merila za ocenjevanje vlog so določena v skladu 14.č členom Uredbe in so podrobneje opredeljena v tem javnem razpisu:

|  |  |
| --- | --- |
| **Merila**  | Maksimalno. št. točk |
| 1. **REGIONALNA RAZPOREDITEV IN ŠTEVILO UČNIH ČEBELNJAKOV**
 |  |
| 1a. Regionalna razporeditev učnih čebelnjakov | 60 |
| 1b. Število učnih čebelnjakov | 200 |
| **2. IZKUŠNJE NA PODROČJU USPOSABLJANJA IN IZOBRAŽEVANJA ČEBELARJEV**  |  |
| Izkušnje na področju usposabljanja in izobraževanja čebelarjev | 60 |
| **3. TERMINSKI NAČRT IZVEDBE NALOŽBE** |  |
| Terminski načrt izvedbe naložbe | 60 |
| **SKUPAJ** | **380** |
| **VSTOPNI PRAG TOČK** | **180** |

Točkovnik:

|  |  |
| --- | --- |
| 1. **REGIONALNA RAZPOREDITEV IN ŠTEVILO UČNIH ČEBELNJAKOV (maksimalno število točk 260)**
 |  |
| **1a. Regionalna razporeditev učnih čebelnjakov**20 – učni čebelnjaki bodo postavljeni v eni do vključno treh različnih regijah40 – učni čebelnjaki bodo postavljeni v štirih do vključno šestih različnih regijah60 – učni čebelnjaki bodo postavljeni v več kot šestih različnih regijah | **60** |
| **1b. Število učnih čebelnjakov**100 – postavljenih bo od 1 do vključno 3 učni čebelnjaki150 – postavljenih bo od 4 do vključno 6 učnih čebelnjakov200 – postavljenih bo več kot 6 učnih čebelnjakov | **200** |

|  |  |
| --- | --- |
| 1. **IZKUŠNJE NA PODROČJU USPOSABLJANJA IN IZOBRAŽEVANJA ČEBELARJEV (maksimalno število točk 60)**
 |  |
| 30 - izvajanje usposabljanja čebelarjev60 - izvajanje izobraževanja čebelarjev | **60** |

|  |  |
| --- | --- |
| 1. **TERMINSKI NAČRT IZVEDBE NALOŽBE (maksimalno število točk 60)**
 |  |
| 30 - načrtovana postavitev učnih čebelnjakov do 31. 7. 202160 - načrtovana postavitev učnih čebelnjakov do 15. 7. 2021 | **60** |

**7. ROK IN NAČIN PRIJAVE**

7.1 Vlogo je treba poslati na obrazcu Priloge 1 razpisne dokumentacije s priporočeno pošto na naslov: Agencija RS za kmetijske trge in razvoj podeželja, Dunajska 160, 1000 Ljubljana (velja poštni žig), ali vložiti v vložišču Agencije (v času uradnih ur sprejemne pisarne oz. vložišča), in sicer od naslednjega dne po objavi javnega razpisa v Uradnem listu RS do vključno 28. 5. 2021.

7.2 Vlogi mora biti priložena tudi podpisana Priloga 2 (Izjava vlagatelja), Priloga 3 (Poslovni načrt in seznam stroškov naložbe), Priloga 4 (Izjava lokalne skupnosti) in Priloga 5 (Soglasje lastnika zemljišča) razpisne dokumentacije.

7.3 Razpisna dokumentacija je vlagateljem na voljo od dneva objave javnega razpisa v Uradnem listu Republike Slovenije. Razpisna dokumentacija se objavi na osrednjem spletnem mestu državne uprave www.gov.si.

7.4 Vloge, ki niso poslane s priporočeno pošto ali vložene v vložišče Agencije (v času uradnih ur sprejemne pisarne oz. vložišča), se zavržejo.

7.5 Na ovojnici vloge morata biti razvidna datum in čas (ura, minuta) oddaje priporočene vloge na pošti, označena s strani pošte oziroma vložišča Agencije, osebno ime in naslov vlagatelja oziroma firma in sedež vlagatelja, ter oznaka javnega razpisa, na katerega se vloga nanaša, na način:

**Ne odpiraj – Vloga na javni razpis:**

**Vzpostavitev učnih čebelnjakov za prenos znanja v čebelarstvu**

**8. OBRAVNAVA VLOG IN POSTOPEK ODOBRITVE**

8.1 Obravnava vlog in postopek odobritve poteka v skladu s 30. in 31. členom Uredbe ter 50., 51., in 52. členom Zakona o kmetijstvu (Uradni list RS, št. 45/08, 57/12, 90/12 – ZdZPVHVVR, 26/14, 32/15, 27/17 in 22/18; v nadaljnjem besedilu ZKme-1).

8.2 Če imata dve ali več vlog na javni razpis enako število točk in razpisana sredstva ne zadoščajo za odobritev vseh teh vlog v celoti, se vloge na javni razpis odobrijo vlagatelju, ki načrtuje postavitev več učnih čebelnjakov. V primeru, da imata dve ali več vlog na javni razpis enako število točk in enako število načrtovanih učnih čebelnjakov, se vloge na javni razpis odobrijo vlagatelju, ki načrtuje postavitev več učnih čebelnjakov v različnih regijah.

**9. ODLOČBA O PRAVICI DO SREDSTEV**

Odločba o pravici do sredstev bo izdana v skladu s 53. členom ZKme-1.

**10. ODDAJA ZAHTEVKOV IN IZPLAČILO SREDSTEV**

10.1 Oddaja zahtevkov in izplačilo sredstev se izvede v skladu s 56. členom Zkme-1.

10.2 Zahtevek za izplačilo sredstev se lahko vloži po končani izvedbi naložbe in najkasneje do 31. 7. 2021 na Prilogi 6 (Zahtevek za izplačilo sredstev) skupaj s:

* Prilogo 7 razpisne dokumentacije (Seznam predloženih računov),
* Prilogo 8 razpisne dokumentacije (Seznam vzpostavljenih čebelnjakov za prenos znanja v čebelarstvu),
* dokazili o nakupu opreme iz drugega odstavka 14. c člena Uredbe (original ali overjene kopije računov) in dokazila o plačilu računov nakupljene opreme. Računi in dokazila o plačilu računa se morajo glasiti na upravičenca. Originalni računi in dokazila o plačilu računov oziroma overjene kopije se vlagatelju ne vračajo. Na računih morajo biti vsi podatki iz katerih bo razvidno, da gre za nakup točno določene opreme iz drugega odstavka 14.c člena Uredbe. **Računi morajo vsebovati specifikacijo opreme**,
* **pri postavitvi učnega(ih) čebelnjaka(ov) na območjih varovanj in omejitev po posebnih predpisih predpisana soglasja ali dovoljenja pristojnih organov, ki so pridobljena pred postavitvijo učnega čebelnjaka.**

10.3 Naložba mora biti dokončana in plačana pred vložitvijo zahtevka za izplačilo sredstev.

**11. OBVEZNOSTI UPRAVIČENCA**

Obveznosti upravičenca so določene v 32. členu Uredbe.

**12. OBJAVA PODATKOV**

Objava podatkov glede seznama upravičencev do sredstev je določena v 33. členu Uredbe.

**13. NADZOR IN SPREMLJANJE UKREPOV**

13.1 Nadzor in spremljanje ukrepa je določeno v 34. členu Uredbe.

13.2 Prejemnik sredstev mora Agenciji, Ministrstvu, revizijskemu organu in drugim nadzornim organom omogoči kontrolo na kraju samem in dostop do dokumentacije, ki je bila podlaga za pridobitev sredstev.

**14. NEIZPOLNJEVANJE OBVEZNOSTI**

Neizpolnjevanje obveznosti in sankcije za neizpolnitev oziroma kršitev obveznosti so določene v 35. členu Uredbe.

**15. VIŠJA SILA IN IZJEMNE OKOLIŠČINE**

O višji sili in izjemnih okoliščinah mora upravičenec oziroma pooblaščena oseba obvestiti Agencijo v skladu s 7. členom Uredbe.

Dr. Jože Podgoršek

 minister